Pok Ya Cong Codei, Siti di Hati

Pok Ya Cong Codei, Siti di Hati adalah sebuah telefilem drama Malaysia 2018 yang ditulis dan diarah oleh Sabri Yunus dan merupakan kesinambungan dari Pok Ya Cong Codei. Ia telah memulakan tayangan perdana bermula 30 Jun 2018 di Astro Citra dan Mustika HD.

Sinopsis
Pok Ya (Sabri) masih tidak dapat melupakan Siti, isterinya yang telah lari. Untuk mengubati luka hatinya kawan Pok Ya bernama Mamat Keretuk (Wan Hanafi) menyuruh, Pok Ya bernikah dengan anak kawannya iaitu Hasnah @ Che Nah (Mawar), tetapi isteri barunya tidak selembut Siti.Pok Ya masih jaga Halim (Saidi) dan Nasir Badak (Ku Hanafi) sementara itu bekas suami Hasnah Rosit (Issey) masih mahu beliau supaya rujuk semula dengannya manakala Jering (Asrulfaizal) menyimpan dendam terhadap Pok Ya dan Mamat .

Pelakon
 Sabri Yunus sebagai Pok Ya Sedgege,Ketua samseng dan suami Siti
 Wan Hanafi Su sebagai Mamat Keretuk,Orang kanan Pok Ya dan Bapa kepada Che Hasnah
 Mawar Rashid sebagai Hasnah "Senah",Isteri baru Pok Ya perwatakan kasar dan bekas isteri Rosit
 Issey Titan sebagai Rosit,Bekas suami Hasnah dan menantu Mamat Keretuk 
 Saidi Sabri sebagai Halim,anak buah Pok Ya
 Mazlan Sulaiman sebagai Eah Chu,bekas pengikut Dato Sahak 
 Ku Hanafi Ku Harun sebagai Nasir Badak, pengikut Pok Ya Sedgege 
 Asrulfaizal Kamarulzaman sebagai Jering
 Zee Khan Hussein sebagai Siti

Penerbitan
Selepas Pok Ya Cong Codei mendapat sambutan positif dari penonton, pengarah dan penulis skripnya, Sabri Yunus mengumumkan akan menerbitkan kesinambungan telefilem ini yang akan dibincangkan bersama pihak pengurusan Astro pada 15 Februari. Beliau berkata dalam temuramah bersama mSTAR Online: “Belum jadi lagi tetapi perbincangan ke arah itu memang ada malah saya akan bertemu dengan pihak Astro bagi membincangkan mengenai perkara itu,”.

Pada Mac 2018, Sabri membuat keputusan untuk mempatenkan nama 'Pok Ya Cong Codei' selepas mendapat Hak Paten. Beliau berbuat demikian bagi melindungi dan mengelakkan nama itu daripada disalah guna oleh pihak yang tidak sepatutnya selepas menerima nasihat dari rakan peguam.

Rujukan

Pautan luar


Kategori:Filem Malaysia tahun 2018